# 5. Пішіндерді толтыру

Құжаттарға ендірілген виджеттерге қол жеткізу
Joanmarie Diggs
joanied@gnome.org

Creative Commons Share Alike 3.0

# Пішіндерді толтыру

Orca арқылы веб-беттермен және басқа құжаттармен әрекеттескенде, сіз сол құжаттың буферленген көшірмесімен емес, құжаттың өзімен әрекеттесесіз. Orca-ның шолу және фокус режимдері оқу мен пішіндерді толтыру арасында ауысуға мүмкіндік береді.

# Пішін өрістері арасында навигация жасау

Пішін өрістері арасында навигация жасау үшін бірнеше нұсқа бар:

Түріне қарамастан фокусталатын объектілер арасында навигация жасау үшін Tab және Shift Tab пернелерін пайдаланыңыз.

Orca-ның пішіндерге арналған құрылымдық навигация командаларын пайдаланыңыз.

Пішінге және қолданбаға байланысты белгілі бір пішін өрісіне навигация жасау үшін бағдарша пернелерін де пайдалануыңызға болады.

Пішін өрісіне навигация жасау үшін Orca-ның каретка навигациясын немесе құрылымдық навигация командаларын пайдалану үшін шолу режимінде болуыңыз керек. Егер сіз фокус режимінде болсаңыз, Orca модификаторы A пернелерін басу арқылы шолу режиміне ауыса аласыз.

# Пішін өрістерінен шығу

Пішін өрісінен шығу үшін бірнеше нұсқа бар:

Ағымдағы фокусталған пішін өрісінен шығып, түріне қарамастан келесі/алдыңғы фокусталатын объектіге ауысқыңыз келсе, Tab/Shift Tab пернелерін пайдаланыңыз.

Келесі немесе алдыңғы пішін өрісіне өту үшін Orca-ның пішіндерге арналған құрылымдық навигация командаларын пайдаланыңыз.

Пішінге және қолданбаға байланысты белгілі бір пішін өрісінен шығу үшін бағдарша пернелерін де пайдалануыңызға болады.

Пішін өрісінен шығу үшін Orca-ның каретка навигациясын немесе құрылымдық навигация командаларын пайдалану үшін шолу режимінде болуыңыз керек. Егер сіз фокус режимінде болсаңыз, Orca модификаторы A пернелерін басу арқылы шолу режиміне ауыса аласыз.